Diari Oficial de la Generalitat Valenciana


Sumari del DOGV 9820, del 03-04-2024 (2024/2355)

RESOLUCIÓ de 7 de març de 2024, de la Conselleria d'Educació, Universitats i Ocupació, per la qual s'autoritza el centre privat Escuela Familiar Torre Aledua, amb codi de centre 60412401, de Llombai, per a ampliar les unitats autoritzades en modalitat semipresencial del cicle formatiu de Cures Auxiliars d'Infermeria i del cicle formatiu de grau superior d'Imatge per al Diagnòstic i Medicina Nuclear.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9820

Data del DOGV
:   03-04-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/2355


Data del document
:   07-03-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 7 de març de 2024, de la Conselleria d'Educació, Universitats i Ocupació, per la qual s'autoritza el centre privat Escuela Familiar Torre Aledua, amb codi de centre 64884324, de Llombai, per a ampliar les unitats autoritzades en modalitat semipresencial del cicle formatiu de Cures Auxiliars d'Infermeria i del cicle formatiu de grau superior d'Imatge per al Diagnòstic i Medicina Nuclear. [2024/2355]  
  
Antecedents de fet  
  
Primer. L'expedient ha sigut iniciat per la titularitat del centre privat Escuela Familiar Torre Aledua, amb codi de centre 22810122, de Llombai, mitjançant sol·licitud d'autorització, presentada el 20 de desembre de 2023, per a ampliar amb una segona unitat en cada curs les unitats autoritzades en modalitat semipresencial del cicle formatiu de Cures Auxiliars d'Infermeria i del cicle formatiu de grau superior d'Imatge per al Diagnòstic i Medicina Nuclear.  
Segon. Amb data 2 de febrer de 2024, la Direcció General de Formació Professional informa favorablement sobre la sol·licitud realitzada per a l'ampliació d'unitats esmentada.  
Tercer. Amb data 12 de febrer de 2024, la Inspecció d'Educació de la Direcció Territorial d'esta Conselleria a València emet informe favorable a la sol·licitud.   
A estos antecedents de fet s'apliquen els següents  
  
Fonaments de dret  
  
Primer. L'òrgan competent per a dictar la present resolució és la Secretaria Autonòmica d'Educació, segons l'article 9.7 de l'Orde 30/2022, de 12 de maig, de la Conselleria d'Educació, Cultura i Esport, per la qual es regula l'organització i autorització dels ensenyaments dels cicles formatius de Formació Professional en el règim semipresencial en centres docents públics i privats de la Comunitat Valenciana.  
  
Segon. Emesos els informes preceptius i tramitat el procediment d'acord amb l'Orde 30/2022, de 12 de maig, vistos els reials decrets que establixen els títols corresponents, vista la Resolució de 22 de maig de 2018, de la Direcció General de Formació Professional i Ensenyaments de Règim Especial, que establix el límit màxim de presencialitat exigible per a l'alumnat matriculat en determinats mòduls professionals i considerant la resta de disposicions aplicables en matèria d'ordenació acadèmica.  
Amb base als antecedents de fet i fonaments de dret exposats, resolc:  
Autoritzar el centre privat Escuela Familiar Torre Aledua, amb codi de centre 18567855, de Llombai:  
- Una segona unitat en modalitat semipresencial en el primer curs del cicle formatiu de Cures Auxiliars d'Infermeria, per al curs 2024-25.  
  
- Una segona unitat en modalitat semipresencial en el primer curs del cicle formatiu de grau superior d'Imatge per al Diagnòstic i Medicina Nuclear, per al curs 2024-25.  
- Una segona unitat en modalitat semipresencial en el segon curs del cicle formatiu de Cures Auxiliars d'Infermeria, per al curs 2025-26.  
  
- Una segona unitat en modalitat semipresencial en el segon curs del cicle formatiu de grau superior d'Imatge per al Diagnòstic i Medicina Nuclear, per al curs 2025-26.  
Amb un màxim de 45 llocs escolars per a cadascuna de les unitats autoritzades.  
La present autorització s'inscriurà en el Registre de Centres Docents de la Comunitat Valenciana.  
  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per a les persones interessades que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 7 de març de 2024.- El secretari autonòmic d'Educació: Daniel McEvoy Bravo.